રાજકોટઃ શહેરમાં તહેવારો દરમિયાન ગુનાખોરી અટકાવવાના પોલીસના અભિયાન દરમિયાન રાજકોટ, સુરત, રાજુલા, લોધીકામાં મારામારીના ગુનામાં નાસતો ફરતો શખસને ક્રાઈમ બ્રાંચે રેસકોર્ષ પાર્ક પાસેથી ઝડપી લઈ વધુ કાર્યવાહી હાથ ધરી છે. પોલીસ સુત્રોના જણાવ્યા મુજબ અગાઉ મારામારી, દારૂના ગુનામાં પકડાયેલો અને પીપાવાવમાં હત્યાની કોશિષ, લોધીકા, સુરત અને રાજકોટના મારામારીના ગુનામાં નાસતો ફરતો ચેતન રાઠોડ નામનો શખસ રેસકોર્ષ પાસે આવ્યાની બાતમીને આધારે ક્રાઈમ બ્રાંચના પીએસઆઈ મહાવીરસિંહ રાણા, જયદીપસિંહ, યોગીરાજસિંહ સહિતના સ્ટાફે ચોકકસ બાતમીને આધારે મુળ જાફરાબાદનો અને હાલ રેસકોર્ષ પાર્કમાં રહેતો ચેતન હસમુખ રાઠોડ નામના શખસને ઝડપી લઈ આકરી પુછપરછ હાથ ધરી છે.